2008 augusztusában kezdte sugározni adását az első liechtensteini csatorna, és nem sokkal az indulás után jelezték, hogy terveik között szerepel az EBU-tagság megszerzése, és az Eurovíziós Dalfesztiválon való részvétel. 2009-ben pénzügyi okokra hivatkozva elhalasztották az erre irányuló terveket, végül a csatorna 2010 nyarán nyújtotta be jelentkezését az EBU-hoz, és jó esélyt láttak arra, hogy 2011-ben már versenyzőt is indítsanak, de végül nem került fel az EBU listájára. Liechtenstein debütálásával 2015 óta először csatlakozna új ország a dalfesztivál mezőnyéhez.